Referat af Generalforsamling i Landsbyforeningen for Jystrup og omegn.
Tid: 29.6.2021 kl. 19.00
Sted: Stalden, Jystrup.
Formand Lars Rasmussen bød velkommen. Generalforsamlingens afholdelse har været udskudt pga. corona.
1. Valg af dirigent.
Erik Thomsen blev valgt til dirigent og konstaterede generalforsamlingens lovlige indkaldelse ved opslag i Brugsen og på sociale medier.

2. Bestyrelsens beretning.
Formanden aflagde beretning. Herunder kom han ind på bestyrelsesmøderne, coronaens besværligheder for frivilligt arbejde og at vi arbejder på at blive bedre til at informere om foreningens arbejde, inkl. offentliggørelse af referater på Jystrup.dk. Brugsens videreførelse, den kommende padelbane, vejnettet og trafiksikkerhed blev gennemgået og biodiversiteten i lokalområdet ligeså, herunder vores ønske om at kommunen prioriterer denne. Formanden nævnte facebook og at bestyrelsen ikke er så glad for dette medie, fordi indlæg hurtigt kan komme ud af kurs. Landsbyforeningen er imidlertid altid klar til dialog ved behov. Der blev orienteret om, at Jystrup deltager i Landsbyforum, som er en sammenslutning af de 10 landsbyer rundt om Ringsted. Også, at vi er mødtes med borgmesteren 3 gange til en snak om udvikling, daginstitutioner m.m. Formanden berettede, at vi har holdt os orienteret om kommende nye boligbyggerier i byen. Hvad angår Vårmarken, er der ingen konkrete aftaler endnu.
Bestyrelsens beretning blev vedtaget.
Beretningens fulde ordlyd kan fås ved henvendelse til formanden.

3. Det reviderede regnskab forelægges til godkendelse.
Regnskabet viste indtægter på 19.314 kr., udgifter på 12.364,45 kr. og en formue på 31.748,55 kr.
Regnskabet blev godkendt.

4. Indkomne forslag.
Der var ikke indkommet nogen forslag.

5. Fastsættelse af kontingent.
Det blev besluttet, at foreningen fortsat skal være kontingentfri.

6. Valg af bestyrelsesmedlemmer:
Bestyrelsesmedlemmer på valg var Lasse Bremer, Laurits Østergaard og Stef Kock Mogensen. Lasse og Stef genopstillede og blev genvalgt, mens Laurits Østergaard ikke ønskede at genopstille.

7. Valg af bestyrelsessuppleant(er), der vælges for 1 år:
Jens Würtz blev genvalgt, og Lone Rudbech blev nyvalgt som suppleant.

8. Valg af revisor. Foreningens 2 revisorer vælges for 2 år og afgår skiftevis med 1 hvert år.
Jens Østergaard valgtes for 2 år, Erik Thomsen fortsætter 1 år.

9. Eventuelt.
Der blev orienteret om Mobibben, som er på vej til Jystrup til august, om situationen ved Søholmhus, som afventer en kommunal vurdering af husets stand, samt om at der planlægges en Efter-corona-Festival i Jystrup.

Referat: Stef Kock Mogensen




